
KLASA :551-06/03-01/01

URBROJ: 2186/016-01-03

Lepoglava, 30.10.2003.

Gra

Gradsko vijeće
KLASA: 406-01/26-01/3
URBROJ: 2186-09-02-26-9
Lepoglava, 12.10.2026. godine 

Temeljem odredbe članka 15. stavka 2. Zakona o javnoj nabavi („Narodne novine", broj 120/16, 114/22 i 48/26; dalje u tekstu: ZJN 2016), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 22. Statuta Grada Lepoglave („Službeni vjesnik Varaždinske županije“ broj 64/20, 18/21 i 104/25), Gradsko vijeće Grada Lepoglave na 11. sjednici održanoj 12.10.2026.  godine donosi
PRAVILNIK 

O IZMJENAMA I DOPUNAMA PRAVILNIKA O PRAVILIMA, UVJETIMA I POSTUPCIMA JEDNOSTAVNE NABAVE GRADA LEPOGLAVE
Članak 1.
U Pravilniku o pravilima, uvjetima i postupcima jednostavne nabave Grada Lepoglave („Službeni vjesnik Varaždinske županije“ broj 76/26, dalje u tekstu: Pravilnik) u članku 25. stavak 1. mijenja se i glasi: 
„Protiv odluke o odabiru ili odluke o poništenju donesene u postupku jednostavne nabave procijenjene vrijednosti veće od 15.000,00 eura, gospodarski subjekt koji smatra da su postupanjem naručitelja povrijeđena njegova prava ili pravni interesi, ima pravo izjaviti prigovor.“

Članak 2.
 Članak 27. Pravilnika mijenja se i glasi: 

„U postupku odlučivanja o prigovoru gradonačelnik može:

1. obustaviti postupak, ako podnositelj odustane od prigovora,

2. odbaciti prigovor kao nepravodoban, nedopušten, izjavljen od neovlaštene osobe ili ako nedostaci prigovora nisu otklonjeni u naknadno danom roku, a po prigovoru se ne može postupiti,

3. odbiti prigovor kao neosnovan,

4. prihvatiti prigovor i poništiti odluku o odabiru, nakon čega će se provesti ponovni postupak pregleda i ocjene ponuda i donijeti nova odluka o odabiru.
Gradonačelnik o prigovoru odlučuje rješenjem u roku od osam dana od dana izjavljivanja prigovora.
Rješenje gradonačelnika dostavlja se podnositelju prigovora putem modula jednostavne nabave.
Protiv rješenja gradonačelnika po prigovoru može se pokrenuti upravni spor.
Podnositelju prigovora ne pripada pravo na naknadu troškova u postupku po izjavljenom prigovoru.“

Članak 3.
 U članku 31. Pravilnika dodaje se stavak 2. koji glasi: 

„Sve izmjene i dopune ovog Pravilnika objavljuju se i čine dostupnim na isti način kao i ovaj Pravilnik, odnosno na način propisan stavkom 1. ovoga članka.“

Članak 3. a

Članak 12. Pravilnika mijenja se i glasi:
„Članak 12.
(1) Kriterij za odabir ponude može biti najniža cijena ili ekonomski najpovoljnija ponuda.
(2) Ekonomski najpovoljnija ponuda utvrđuje se na temelju cijene ili troška, uključujući trošak životnog vijeka, odnosno najboljeg omjera između cijene i kvalitete.
(3) Kriteriji kvalitete mogu, ovisno o predmetu nabave, obuhvaćati kvalitativne, funkcionalne, tehničke, okolišne, društvene i inovativne značajke, troškove uporabe i održavanja, energetsku i resursnu učinkovitost, rok izvršenja, jamstveni rok, usluge nakon prodaje i druge kriterije povezane s predmetom nabave.
(4) Kriteriji moraju biti povezani s predmetom nabave, objektivni, razmjerni, nediskriminirajući i provjerljivi.
(5) Naručitelj uspoređuje cijenu ponude bez poreza na dodanu vrijednost.“
Članak 3. b
U Pravilniku iza članka 12. dodaje se članak 12.a koji glasi:
„Članak 12. a
(1) Naručitelj će pri pripremi i provedbi postupaka jednostavne nabave, kada je to povezano s predmetom nabave i razmjerno njegovoj vrijednosti i složenosti, uzimati u obzir mjerila zelene javne nabave.
(2) Zelena mjerila mogu se primijeniti kroz tehničke specifikacije, kriterije za odabir ponude ili posebne uvjete izvršenja ugovora, a osobito se mogu odnositi na energetsku i resursnu učinkovitost, trošak životnog vijeka, trajnost i mogućnost popravka proizvoda, sadržaj recikliranih materijala, mogućnost ponovne uporabe i recikliranja, smanjenje ambalaže i nastanka otpada, smanjenje emisija te održivo podrijetlo materijala.
(3) Za predmete nabave obuhvaćene važećim nacionalnim mjerilima zelene javne nabave Naručitelj će u pravilu primijeniti najmanje jedno odgovarajuće zeleno mjerilo. Ako se takvo mjerilo ne primijeni, razlog se ukratko evidentira u dokumentaciji postupka.
(4) Zahtjevi i dokazna sredstva iz ovoga članka moraju biti povezani s predmetom nabave, razmjerni i nediskriminirajući, a Naručitelj mora prihvatiti jednakovrijedne dokaze kada je to primjenjivo.“
Članak 3. c
U članku 14. Pravilnika, dodaju se novi stavci 2. i 3. koji glase:

 „Jamstvo za ozbiljnost ponude određuje se u razmjernom iznosu, koji ne smije biti viši od 3 % procijenjene vrijednosti nabave bez PDV-a.
Jamstvo za uredno ispunjenje ugovora ne smije biti više od 10 % vrijednosti ugovora bez PDV-a.“
Dosadašnji stavak 2. postaje stavak 4.

Članak 3. d
U članku 16. Pravilnika stavak 2. mijenja se i glasi:
„Prilikom objave ispravka, odnosno dodatnog slanja poziva gospodarskim subjektima, ako izmjene dokumentacije o postupku jednostavne nabave mogu utjecati na izradu ponude ili predstavljaju značajnu izmjenu uvjeta postupka, Naručitelj je obvezan odrediti novi primjeren rok za dostavu ponuda.“
Članak 3. e
U članku 17. stavak 2. mijenja se i glasi:
„Naručitelj je obvezan na pravodobno zaprimljene upite, pitanja i zahtjeve za pojašnjenjem dokumentacije dostaviti jasan odgovor najkasnije jedan dan prije isteka roka za dostavu ponuda.“
Iza stavka 2. dodaje se novi stavak 3. koji glasi:
„Odgovori, dodatne informacije, pojašnjenja i izmjene dokumentacije stavljaju se na raspolaganje svim gospodarskim subjektima putem sustava EOJN RH, bez otkrivanja identiteta gospodarskog subjekta koji je postavio pitanje.“
Dosadašnji stavak 3. postaje stavak 4.
Članak 3. f
U članku 29. Pravilnika dodaje se novi stavak 4. koji glasi:
„Svaka izmjena ugovora kojom se mijenja vrijednost, količina, rok ili drugi bitan element ugovora mora biti pisano obrazložena i evidentirana. Izmjena ugovora ne smije imati za posljedicu promjenu njegove bitne prirode niti se koristiti radi izbjegavanja primjene Zakona o javnoj nabavi ili strožeg postupka propisanog ovim Pravilnikom.“
Članak 4.

U preostalom dijelu Pravilnik ostaje nepromijenjen.

Članak 5.
Ovaj Pravilnik će se objaviti u Službenom vjesniku Varaždinske županije, na mrežnim stranicama Grada Lepoglave te će se učiniti dostupnim u EOJN RH, a stupa na snagu osmog dana od dana objave u Službenom vjesniku Varaždinske županije.
PREDSJEDNIK GRADSKOG VIJEĆA
                                 Robert Dukarić 

